VS000678
Datum: 1993-08-07T02:00:00.000+02:00
datum_sodbe_i_stopnje: 1995-10-10T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe prsne in trebušne votline in njihove posledice
fischer: hudi primeri
odskodnina: 6500000 SIT
opombe: II Ips 608/96. Reviziji tožeče stranke je bilo delno ugodeno, odškodnina za ZŽA je bila s 3.000.000,00 SIT zvišana na 3.500.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Škodni dogodek

Poškodoval se je v prometni nesreči.

Poškodba

Udarnina trebuha z raztrganjem vranice, zlom reber s krvavitvijo v notranjost, zlom petih ledvenih vretenc in pomik petega ledvenega vretenca pred križnico.

Telesne bolečine

2000000 SIT Hude 60 dni, nato pa še kumulativno tri mesece lahke bolečine. Zaradi dodatne operacije še teden dni hude bolečine, lahke bolečine pa dva tedna. Občasne lahke trpi še sedaj ob spremembah vremena in preutrujenosti.

Hospitalizacija

55 dni, od tega je bil tri dni hospitaliziran v intenzivni negi, dvakrat je bil operiran, pri čemer je operacija na hrbtenici trajala tri ure. Poškodbe so bile smrtno nevarne in so terjale več operativnih posegov.

Nevšečnosti med zdravljenjem

Kar 51 dni ni mogel vstajati iz postelje, tri mesece je nosil steznik, prejel številne transfuzije krvi, nosil 14 dni v mehurju cevko za odvod urina.

Strah

500000 SIT Tožnik je v trenutku, ko sta s prijateljem zapeljala iz ovinka in padla v prepad doživel izredno intenziven občutek strahu, ki je mejil na grozo. Tožnik pa je trpel tudi duševne bolečine zaradi strahu za izid zdravljenja. Strah je bil trajnejše narave in večje intenzivnosti, takšno psihično občutje pa je bilo tudi objektivno pogojeno, saj bi tožnik lahko postal v spodnjem delu telesa mrtvouden.

Zmanjšanje življenjske aktivnosti

3500000 SIT Poškodba hrbtenice ima za posledico zmanjšano možnost za hojo in tek, zmanjšano gibljivost hrbtenice, nesposobnost za delo v predklonu in potrebo po večji previdnosti pri gibih v ledveni hrbtenici. Poleg tega je resno zmanjšana tožnikova življenjska aktivnost zaradi posledic odstranitve vranice.

Skaženost

500000 SIT Tožnik ima na trebuhu 22 cm x 1,5 cm veliko brazgotino svetlo rjave barve s prečnimi šivnimi brazgotinami, pod rebrnim lokom 1 m x 1 cm veliko brazgotino, na hrbtu vzdolžno brazgotino, ki je velika 14 cm x 2 cm ter ima prečne šivne brazgotine, na levem komolcu pa ima 4 cm x 0,5 cm veliko diskoloracijo, na desnem stegnu pa 5 cm x 3 cm in 10 cm x 2 cm veliko diskoloracijo. Še dodatno brazgotino ima tudi na ledvenem predelu, ki je velika 15 cm x 2,5 cm in ima dvojne prečne šivne brazgotine. Tožnikova zunanjost je zaradi naštetih sprememb zmerno spremenjena.

---

ZOR člen 200, 203